કોલકાતા: પશ્ચિમ બંગાળનાં મુખ્યપ્રધાન મમતા બેનરજીને જગન્નાથ મંદિરમાં પૂજા કરવા નહિ દેવાની જાહેરાત બાદ મંદિરના પૂજારીની ધરપકડ કરવામાં ‍આવી છે. તૃણમૂલ કોંગ્રેસે આ બાબતે ભાજપને જવાબદાર ગણાવ્યું છે. આ અંગે પ્રદેશ ભાજપના અધ્યક્ષ દિલીપ ઘોષે જણાવ્યું હતું કે મમતા બેનરજી ગૌમાંસ ખાનારા લોકોની તરફેણ કરી રહ્યાં છે. તેથી પૂજારીની આ બાબતે ધાર્મિક લાગણી દુભાઈ હશે. તેથી તેણે મમતા દ્વારા પૂજા કરવા સામે વિરોધ કર્યો હશે. અત્રે ઉલ્લેખનીય છે કે મંદિરના પૂજારી સોમનાથે ગત સોમવારે મંદિર કમિટી સમક્ષ જઈને મમતા બેનરજીને મંદિરમાં પૂજા નહિ કરવા દેવા જણાવ્યું હતું અને આ અંગે તેમણે દેખાવો કરતાં પોલીસે તેમની ધરપકડ કરી હતી.